Veel küllalt mitte hinnatud väärtusega on leiutus, et kolesteriini, ainet, mille abil taim neelab päikesekiiri ja tekitab vitamiine, neid kontsentreeritud päikeseenergia kandjaid, sisaldub ka inimnahas. Seega võib inimese nahk vahenditu päikesepaiste korral produtseerida vahetpidamatult vitamiine, neid kohe arvutute veresoonekeste poolt nahal  võtta vastu ja nõrgendamatult juhtida edasi sisemisile kehaorganeile. Seega on seletatav päikesepaiste määratu tähtsus kogu keha pinnale, sest iga lisatud ruutsentimeeter nahka loob kogu keha vitamiinidele lisa. Kui iga inimese kohus on oma tervise huvides kogu kehaga, nii palju kui võimalik, alasti heita päikesepaistele, siis on see kahekordne kohus naisele raseduse ja imetamise ajal. Nii palju kui võimalik tuleb kasutada iga päikesekiirt, et oma saavale või kasvavale lapsele anda kaasa maksimum-osa vitamiinidest. Kui ta seda ei tee, siis patustab ta lapse tervise ja seega ka järgnevate generatsioonide kõrge arengu vastu.